OŠ BOROVJE

ZAGREB, DAVORA ZBILJSKOG 7

Tel: 01/ 6331-521

Fax: 01/ 6331-530

[ured@os-borovje-zg.skole.hr](mailto:ured@os-borovje-zg.skole.hr)

Poštovani roditelji/skrbnici budućih prvašića OŠ Borovje,

U nastavku teksta donosimo Vam raspored, mjesto, vrijeme i način utvrđivanja psihofizičkog stanja djeteta radi upisa u 1. razred (testiranje) s upisnog područja OŠ Borovje.

Prije upisa u 1. razred, roditelj/skrbnik obavezan je dogovoriti termine pregleda djeteta:

* Liječnički pregled u ambulanti dr. med. Rančić Karabotić, spec. školske medicine (Služba za školsku i adolescentnu medicinu Pešćenica-Ivanićgradska 38). **putem aplikacije Terminko** – <https://www.terminko.hr/>
* U OŠ Borovje **isključivo putem aplikacije Terminko** koja je objavljena na mrežnoj stranici škole.

Termine pregleda nije nužno dogovoriti napisanim redoslijedom, odnosno testiranje u školi možete obaviti prije liječničkog pregleda.

Nakon utvrđivanja termina za testiranje u školi, jedan roditelj/skrbnik s djetetom dolazi u OŠ Borovje u dogovoreno vrijeme na sljedeći način:

* Ulazak na glavni ulaz škole u dogovoreno vrijeme; na ulazu stranke dočekuje stručni suradnik.
* Prilikom ulaska u školu obavezna dezinfekcija ruku i mjerenje tjelesne temperature (febrilni i s respiratornim tegobama neće biti primljeni).
* Prilikom testiranja, stranke i stručno povjerenstvo pridržavat će se mjera zaštite propisanih od strane HZJZ s naglaskom na držanje socijalne distance.
* Nošenje zaštitne maske i rukavica nije obavezno.

Na testiranje je potrebno donijeti:

* rodni list (original, sa djetetovim OIB-om i svim ažuriranim podacima)
* potvrdu o zaposlenju oba roditelja i potvrdu o dječjem doplatku za učenike koji se uključuju u program produženog boravka
* psihološku ili logopedsku dokumentaciju ukoliko ju dijete ima

Testiranje će trajati 30 minuta. Mole se svi roditelji/skrbnici da poštuju svoj dogovoreni termin i da na testiranje ne kasne.

Drugi roditelj koji nije bio na testiranju, na početku školske godine trebat će potpisati upisnicu.

Mole se svi roditelji/skrbnici koji žele upisati dijete u 1. razred OŠ Borovje, a dolaze s drugih upisnih područja, **da testiranje i upis provedu u svojim matičnim školama,** odnosno prema upisnom području kojem pripadaju. Nakon provedenog testiranja i upisa u matičnoj školi, podnose zamolbu za preseljenje djeteta u OŠ Borovje na mail adresu: [upisi.osborovje@gmail.com](mailto:upisi.osborovje@gmail.com). Zamolbe se zaprimaju od 23. do 30. lipnja 2020.

U Zagrebu, 27. svibnja 2020.

ravnateljica i stručno povjerenstvo